בסיס חיל האוויר א-זפרה

בסיס חיל האוויר א-זפרה (בערבית: قاعدة الظفرة الجوية) הוא בסיס צבאי אווירי בא-ד'פרה, אמירות אבו דאבי, איחוד האמירויות הערביות. הוא ממוקם כ-32 קילומטרים דרומית לאבו דאבי ומאויש על ידי חיל האוויר של איחוד האמירויות הערביות. הבסיס נמצא ברום של 23 מטרים מעל גובה פני הים. יש לו שני מסלולי המראה, שכיווניהם המגנטיים 13L/31R ו-13R/31L, בממדים של 3,661 מטרים לאורך ו-46 מטרים לרוחב, עשויים אספלט. בסיס האוויר הוא מפקדת פיקוד האוויר המערבי של חיל האוויר של איחוד האמירויות הערביות, ומארח את כנף הקרב של החיל, הכוללת את טייסת שאהין הראשונה, טייסת שאהין השנייה וטייסת שאהין השלישית, המצוידות במטוסי F-16E/F דזרט פלקון האמריקאים. מהבסיס פועלות גם טייסות הקרב ה-71 וה-76, המפעילות מטוסי דאסו מיראז' 2000-9EAD/DAD. בבסיס נמצאת כנף 380 של חיל האוויר התשיעי של ארצות הברית, אשר הוקמה בו בינואר 2002. משימתה לספק מודיעין בגובה רב, מעקב, סיור, פיקוד, בקרה אווירית ותדלוק אווירי עבור כוחות הקואליציה במלחמה נגד דאעש, כחלק ממבצע נחישות טבועה. קודם לכן, פעלה הכנף במלחמת אפגניסטן כחלק מנאט"ו. היסטוריה הבסיס הותקף על ידי החות'ים בינואר 2022 באמצעות טילים בליסטיים לטווח בינוני. כך, ב-17 בינואר, יירטו האמירויות טיל שכוון לבסיס באמצעות טיל THAAD, וב-24 בינואר יורטו שני טילים נוספים שכוונו אליו באמצעות טילי פטריוט. היירוט על ידי מערכת ה-THAAD היה לשימוש המבצעי הראשון של המערכת. ב-28 בפברואר 2026 הותקף הבסיס על ידי איראן כחלק ממתקפותיה האוויריות נגד איחוד האמירויות הערביות והבסיסים הנמצאים בה, כתגובה למבצע שאגת הארי. יחידות חיל האוויר של איחוד האמירויות הערביות פיקוד האוויר המערבי טייסת 71 – מיראז' 2000-9EAD/9DAD טייסת 76 – מיראז' 2000-9EAD/9DAD טייסת שאהין הראשונה – F-16E/F דזרט פלקון , גרסה של F-16 האמריקאי טייסת שאהין השנייה – F-16E/F דזרט פלקון טייסת שאהין השלישית – F-16E/F דזרט פלקון חיל האוויר הצרפתי טייסת קרב 1/17 פרובנס – דאסו ראפאל, החל מיוני 2016 פיקוד הקרב של חיל האוויר של ארצות הברית חיל האוויר התשיעי של ארצות הברית מרכז הלוחמה האווירית המרכזי של חיל האוויר כנף 380 קבוצת ההנדסה האזרחית הראשונה פיקוד כוחות צבא ארצות הברית פיקוד ההגנה האווירית וההגנה מפני טילים ה-32 חטיבת הארטילריה ה-11 קישורים חיצוניים אתר האינטרנט הרשמי של בסיס חיל האוויר א-זפרה בסיס חיל האוויר א-זפרה, באתר GlobalSecurity.org בסיס חיל האוויר א-זפרה, באתר OSGEOINT הערות שוליים